Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 371/13/4401	Komárno, 18.8.2015
EEČ : 2-30-124-2015

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Komárno
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 3.7.2013, spisová značka 1 Pv 371/13/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Na skutkovom základe, že dňa 12. júna 2013 v čase okolo 00.30 hodine neoprávnene zasiahol do výkonu rybárskeho práva tým, že lovil ryby s platným povolením, avšak zakázaným spôsobom na zakázanom mieste v zmysle ustanovenia §-u 13 odsek 1 písmeno f) zákona o rybárstve číslo 139/2002 Z. z. v znení neskorších predpisov a to na zaplavenej ornej pôde pri povodni v inundačnom priestore XXXXX cca. 1 km od obce XXXXX smerom na obec XXXXX v rybárskom revíri číslo XXXXX patriaceho do pôsobnosti XXXXX, ktorý je kaprový a lovný, pričom do času zistenia neoprávneného zásahu do výkonu rybárskeho práva zakázaným spôsobom s poukazom na §-u 13 odsek 1 písmeno  b) zákona o rybárstve číslo 139/2002 Z. z. v znení neskorších predpisov  a to po domácky vyrobeným lapadlom, teda aj hromadne účinným a zavrhnutiahodným spôsobom v čase individuálnej doby ochrany a mimo ustanoveného denného času lovu rýb s poukazom na ustanovenie §-u 12 písmeno  a), písmeno b) zákona o rybárstve číslo 139/2002 Z. z. v znení neskorších predpisov a na ustanovenie §-u 10 odsek 1 písmeno h) vykonávacej vyhlášky číslo 186/2006 Z. z., ktorou sa vykonávajú niektoré ustanovenia zákona o rybárstve ulovil a privlastnil si jedného sumca veľkého (silurus glanis) o váhe 3,40 kg, čím poškodenému subjektu - XXXXX spôsobil škodu vo výške 61,20 Eur. 

Uznesením prokurátora Okresnej prokuratúry XXXXX zo dňa 3.7.2013, spisová značka 1 Pv 371/13/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
Prokurátor Okresnej prokuratúry XXXXX uznesením číslo 1 Pv 371/13-5 z 3. júla 2013 rozhodol v zmysle ustanovenia §-u 216 odsek 1 Trestného poriadku o podmienečnom zastavení trestného stíhania proti obvinenému XXXXX, stíhanému za prečin pytliactva podľa § 310 odsek 1, odsek 2 písmeno a) Trestného zákona, pre ktorý mu bolo vznesené obvinenie uznesením povereného príslušníka Okresného riaditeľstva Policajného zboru, Obvodného oddelenia Policajného zboru XXXXX sp. zn. ORP-461/KN-KN-2013 z 13. júna 2013 na tom skutkovom základe, že dňa 12. júna 2013 v čase okolo 00.30 hodine neoprávnene zasiahol do výkonu rybárskeho práva tým, že lovil ryby s platným povolením, avšak zakázaným spôsobom na zakázanom mieste v zmysle ustanovenia §-u 13 odsek 1 písmeno f) zákona o rybárstve číslo 139/2002 Z. z. v znení neskorších predpisov a to na zaplavenej ornej pôde pri povodni v inundačnom priestore XXXXX cca. 1 km od obce XXXXX smerom na obec XXXXX v rybárskom revíri číslo XXXXX patriaceho do pôsobnosti XXXXX, ktorý je kaprový a lovný, pričom do času zistenia neoprávneného zásahu do výkonu rybárskeho práva zakázaným spôsobom s poukazom na §-u 13 odsek 1 písmeno  b) zákona o rybárstve číslo 139/2002 Z. z. v znení neskorších predpisov  a to po domácky vyrobeným lapadlom, teda aj hromadne účinným a zavrhnutiahodným spôsobom v čase individuálnej doby ochrany a mimo ustanoveného denného času lovu rýb s poukazom na ustanovenie §-u 12 písmeno  a), písmeno b) zákona o rybárstve číslo 139/2002 Z. z. v znení neskorších predpisov a na ustanovenie §-u 10 odsek 1 písmeno h) vykonávacej vyhlášky číslo 186/2006 Z. z., ktorou sa vykonávajú niektoré ustanovenia zákona o rybárstve ulovil a privlastnil si jedného sumca veľkého (silurus glanis) o váhe 3,40 kg, čím poškodenému subjektu - XXXXX spôsobil škodu vo výške 61,20 Eur.  

Podľa ustanovenia §-u 216 odsek 2 Trestného poriadku mu bola stanovená skúšobná doba 24 mesiacov, ktorá začala plynúť dňom právoplatnosti uznesenia dňa 16. júla 2013. 

V zmysle ustanovenia §-u 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým  obmedzeniam  a povinnostiam,  prokurátor  rozhodne,  že  sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Skúšobná doba u obvineného XXXXX uplynula 16. júla 2015. 

Bol zabezpečený odpis z registra trestov, výpis z evidencie priestupkov Okresného úradu  v XXXXX a boli  vyžiadané správy z Obvodného oddelenia Policajného zboru XXXXX a z Obecného úradu XXXXX, či sa obvinený počas skúšobnej doby dopustil priestupku alebo iného protiprávneho konania. 

Bolo zistené, že v priebehu skúšobnej doby viedol riadny život, nedopustil sa žiadneho trestného činu, dopustil sa iba jedného priestupku na úseku dopravy a z miesta bydliska o ňom negatívne poznatky nemajú. Možno teda konštatovať, že obvinený viedol riadny život počas celej skúšobnej doby.

Týmto sú u neho splnené zákonné podmienky vyslovenia, že sa v skúšobnej dobe podmienečne zastaveného trestného stíhania osvedčil.

Z týchto dôvodov bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Konkolovský
prokurátor